Samnaungruppe

D **Samnaungruppe** isch e Gebirgsgruppe in dr zäntrale Oschtalpe. Aadail hän Eschtrych mit dem Bundesland Tirol un d Schwyz mit em Kanton Graubünde.

In dr Samnaungruppe het s verschideni großi Wintersportbiet, du Dail vu dr Gruppe fir dr Bärgturismus im Summer entwärte. Ainewäg het s in dr Gruppe allno greßeri urspringligi un ainsami Bärgbiet. In dr Gruppe het s e baar Dreidöuserder. E greßeri Verglätscherig wie in dr Nochbergruppe Silvretta het s nit.

## Name
Dr Name vu dr Gruppe chunnt vum Schwyzer Ort Samnaun, wu im Dal vum Schergenbach, em ainzige bewohnte Dal innerhalb vu dr Gruppe, lyt. 

## Umgränzig un Nochbergruppe
Im Norde bildet s Paznaun, s Dal vu dr Trisanna, un di unter Sanna d Gränze bis Landeck. Im Oschte un Sidoschte bildet dr Inn d Gränze. D Gränze im nerdlige Sytechamm vu dr Zäntralalpe (Rätikon–Silvretta–Samnaun) wird am Fimberpass bi dr Haidelbärger Hitte gsää, aim vu dr wenige guete Ibergäng vu däre Chette. D Oschtgränze isch s groß Chny vum Inn, wu do dur dr Zäntralalpechamm dtoßt, un ab dert d Nordgränze vu dr Gruppe bildet.

No AVE isch d *Samnaungruppe*&nbsp;(Nr.&nbsp;27) umgränzt dur d Linie:
* im Nordweschte s Paznauntal (d Trisanna) vu Ischgl bis Wiesberg zur *[[Verwallgruppe]]*&nbsp;(28)
* im Norde d Sanna bis Landeck zue dr *[[Lechtaler Alpen|Lechtaler Alpe]]*&nbsp;(3b) vu dr Nerdlige Oschtalpe (Nordalpe)
* im Oschten un Sidoschte dr Inn bis zum Finstermünzpass (orografisch: Yymindig vum Stillebach) zue dr *[[Ötztaler Alpen|Ötztaler Alpe]]*&nbsp;(30)
* im Side dr Inn alsfurt bis zue dr Yymindig vu dr Brancla zur *[[Sesvennagruppe]]*&nbsp;(29)
* im Weschte Val Sinestra (Brancla) – Val Chöglias (Aua Chöglias) – Fimberpass – Fimbertal (Fimbabach) – Ischgl zur *[[Silvretta]]*&nbsp;(27)

Dr Fimberpass mit  verbindet d Samnaungruppe mit dr Silvrettagruppe, dr diefscht Punkt isch d Sannamindig bi Landeck uf . Des gibt  Gsamt-Profildifferänz un  Gsamtschartehechi vu dr Gruppe. Si ragt also arg iber s dief yygschnitte Inntal ufe un isch gege d Silvretta wenig abgsetzt. D Gruppe bildet also nume dr Oschtuuslaifer vu dr friejer Verwallalpe gnännte Großgruppe, wi as Sytegruppe vum Flüela no Oschte strycht, un am Arlberg in di Nerdlige Chalchalpe ibergeht. 

## Gliderig un Untergruppe
Dr *Alpenvereinsführer Samnaungruppe* dailt s Gebirg in drei Untergruppe uf. D Untergruppe hän kai aigeni Näme. Si wäre nume dur iri Gränze definiert.

* Nordchamm, zwische Landeck un Flathjoch: In däm Dail vu dr Samnaungruppe sin d Dreidöuserder Hexenkopf un Furgler.
* Zwische Flathjoch un Zeblasjoch: Des isch dr mittler Dail vu dr Samnaungruppe mit dr Dreidöuserder Vesulspitze un Bürkelkopf.
* Siddail, sidli un eschtli vum Zeblasjoch: In däm Dail, wu fascht ganz z Graubünde lyt dr Muttler, dr hegscht Bärg vu dr Samnaungruppe, un e baar anderi Dreidöuserder. Där Dail wird dur s Samnaun im Norde abgränzt.

## Gipfel
Insgsamt git s in dr Samnaungruppe ca. 140 Gipfel mit Näme un ere Hechekote. Do sin alli Dreidöuserder ufgfiert:

E Dail vu däne Gipfel hän au no Näbegipfel iber 3000 m: Im lange Chamm vum Piz Mundin un im Weschtgrat vu dr Stammerspitze het s verschideni anderi Gipfel mit bis zue 30 m Schartehechi. Schließli git s no ne 3029 m hoche Nordoschtgipfel vum Bürkelkopf, wu also nume ai Meter niderer isch wie dr Hauptgipfel, mit ca. 35 m Schartehechi.

## Schutzbiet

No Artikel 5 vum Bundesgsetz iber dr Natur- un Haimetschutz fiert d Schwyz e Bundesinventar vu dr Landschafte un Naturdänkmeler vu nationaler Bedytig. In dr Samnaungruppe git s zurzyt aini vu sonige Landschafte:
* Nr. 1909, Name: *[[Piz Arina]]*, Johr vu dr Ufnahm in s Inventar: 1983, Greßi: 4936&nbsp;ha

## Turismus

### Hitte

Im Tiroler Dail vu dr Samnaungruppe git s drei Hitte vum Alpeverain.

* Ascher Hitte: Hechi: , gwirtschaftet im Summer vu Aafangs Juli bis Mitti Septämber un im Winter uf Aafrog, 40 Matratzelager, Winterruum mit 10 Lager un AV-Schloss, Dalort: See im Paznauntal, Mer brucht vu dr Medrig-Alm (Lift) 2 Stunde.
* Hexenseehitte: Hechi: , gwirtschaftet im Summer vu Juli bis ca. 10. Septämber (Voraamäldig im Kölner Huus!) un im Winter bis an dr Oschtere nume am Dag, 28 Matratzelager, Winterruum mit 2 Lager, nit versperrt, Dalort: Serfaus, Mer brucht vu Serfaus 5 Stunde.
* Kölner Huus: Hechi: , gwirtschaftet im Summer vu Mitti Juni bis Mitti Septämber un im Winter vu Mitti Dezämber bis an dr Oschtere (schriftligi Voranmäldig!), 48 Bette un 18 Matratzelager, Dalort: Serfaus, Mer brucht vu Serfaus 1,5 Stunde

Im Schwyzer Dail het s ai Hitte:
* Heidelberger Hitte: Hechi: , gwirtschaftet

### Färn-/Wytwanderwäg

Dr Zäntralalpewäg 02, ain vu dr 10 eschtrychische Wytwanderwäg, fiert au dur d Samnaungruppe. Där Wäg verlauft dur Dail vu dr Zäntralalpe mit zwee Alternativwäg.

Di lychter Alternativtrasse (Dailstrecki 18.1) chunnt zue dr Samnaungruppe bi Prutz am Inn. Vu dert uus goht s iber Serfaus, St. Zeno, s Furglerjoch un s Medrigjoch uf See, Kappl un Ischgl im Paznauntal.

Di hochalpin Alternativ (Dailstrecki 18.2) chunnt zue dr Samnaungruppe bi Pfunds im Inntal Vu dert uus fiert dr Wäg iber Lafairs un Tschupbach uf St. Zeno un vu dert uus wyter wie bi dr Dailstrecki 18.1.

### Schybiet

In dr Samnaungruppe git die Schybiet:

* Silvretta Arena: Dalort sin Ischgl im Paznauntal un Samnaun Ravaisch, groß Schybiet mit drei fascht parallele Zuebringerbahne
* Medrigjoch-See: Dalort isch See im Paznauntal, chlai Familieschybiet
* Serfaus–Fiss–Ladis: Dalort sin Fiss un Serfaus in Balkonlag iber em Oberinntal, groß Schybiet mit Sailbahne iber e baar Däler, in dr Saison 2004/05 isch d Pezidbahn ufgmacht wore, e 8er-Kabinebahn as Zuebringer ins Masner-Schybiet iber s Arrezjoch. Si het e Rankschlaipflift ersetzt.

## Weblink

## Fueßnote